
              REPUBLIKA HRVATSKA
  BJELOVARSKO-BILOGORSKA ŽUPANIJA
              GRAD GRUBIŠNO POLJE
                    GRADSKO VIJEĆE

KLASA: 021-05/26-01/2
URBROJ: 2103-5-01/01-26-8
Grubišno Polje, - 2026. godine                                                                  - PRIJEDLOG-


[bookmark: _Hlk235166264]Na temelju članka 4. stavka 1. Zakona o sprječavanju sukoba interesa („Narodne novine“ broj 143/21 i 36/24) i članka 37. Statuta Grada Grubišnoga Polja („Službeni glasnik“ Grada Grubišnoga Polja, broj 2/20, 1/21, 2/23 i 8/25), Gradsko vijeće Grada Grubišnoga Polja na -. sjednici održanoj - 2026. godine, donosi


IZMJENU
KODEKSA PONAŠANJA ČLANOVA GRADSKOG VIJEĆA
 GRADA GRUBIŠNOGA POLJA 





Članak 1.
	Ovom Izmjenom Kodeksa ponašanja članova Gradskog vijeća Grada Grubišnoga Polja mijenja se članak 3. Kodeksa ponašanja članova Gradskog vijeća Grada Grubišnoga Polja („Službeni glasnik“ Grada Grubišnoga Polja, broj 3/22) te on sada glasi:

„Odredbe ovog Kodeksa iz glave II. Temeljna načelna djelovanja članka 5. točke 3., 4., 9., 10., 14., 16. i 17. odnose i na gradonačelnika i zamjenika gradonačelnika iz reda pripadnika nacionalnih manjina.“


Članak 2.
Mijenja se članak 9. Kodeksa ponašanja članova Gradskog vijeća Grada Grubišnoga Polja („Službeni glasnik“ Grada Grubišnoga Polja, broj 3/22) te on sada glasi:

„Članovima predstavničkog tijela zabranjeno je ostvariti ili dobiti pravo ako se krši načelo jednakosti pred zakonom.
U obnašanju javne dužnosti, član predstavničkog tijela ne smije svoj privatni interes stavljati ispred javnog interesa.
Sukob interesa postoji kada su privatni interesi člana predstavničkog tijela u suprotnosti s javnim interesom, a posebice:
- kada privatni interes člana predstavničkog tijela može utjecati na njegovu nepristranost u obavljanju javne dužnosti (potencijalni sukob interesa)
- kada je privatni interes člana predstavničkog tijela utjecao ili se osnovano može smatrati da je utjecao na njegovu nepristranost u obavljanju javne dužnosti (stvarni sukob interesa).“


Članak 3.

Mijenja se članak 12. Kodeksa ponašanja članova Gradskog vijeća Grada Grubišnoga Polja („Službeni glasnik“ Grada Grubišnoga Polja, broj 3/22)  te on sada glasi:

„Primjenu Kodeksa ponašanja prate Etički odbor i Vijeće časti.
Etički odbor čine predsjednik i dva člana, a Vijeće časti predsjednik i dva člana.
Predsjednika i članove Etičkog odbora i Vijeća časti imenuje i razrješuje Gradsko vijeće. Mandat predsjednika i članova Etičkog odbora i Vijeća časti traje 4 godine, odnosno do isteka mandata članova Gradskog vijeća.“


Članak 4.

Mijenja se članak 20. Kodeksa ponašanja članova Gradskog vijeća Grada Grubišnoga Polja („Službeni glasnik“ Grada Grubišnoga Polja, broj 3/22) te on sada glasi:


[bookmark: _Hlk235015527]„Na način rada članova Etičkog odbora i Vijeća časti primjenjuju se Statut Grada Grubišnoga Polja i Poslovnik Gradskog vijeća Grada Grubišnoga Polja.
Na izbor članova Etičkog odbora iz redova predstavničkog tijela primjenjuju se Statut Grada Grubišnoga Polja i Poslovnik Gradskog vijeća Grada Grubišnoga Polja. Izbor vanjskih članova Etičkog odbora i članova Vijeća časti provest će putem javnog poziva.“

Članak 5.

U svim odredbama Kodeksa ponašanja članova Gradskog vijeća Grada Grubišnoga Polja („Službeni glasnik“ Grada Grubišnoga Polja, broj 3/22), gdje se navode riječi: „nositelji političkih dužnosti“, zamjenjuju se riječima: „članovi predstavničkog tijela“.

Članak 6.
Ostale odredbe Kodeksa ponašanja članova Gradskog vijeća Grada Grubišnoga Polja („Službeni glasnik“ Grada Grubišnoga Polja, broj 3/22) ostaju nepromijenjene.

Članak 7.
Ovaj Kodeks ponašanja stupa na snagu osmog dana nakon objave u Službenom glasniku Grada Grubišnoga Polja.


       PREDSJEDNIK   
        							              
        Zlatko Mađeruh

OBRAZLOŽENJE:
Kodeksa ponašanja članova Gradskog vijeća Grada Grubišnoga Polja („Službeni glasnik“ Grada Grubišnoga Polja, broj 3/22) donesen je 4. svibnja 2022. godine, zbog izmjena tadašnjeg Zakona o sprječavanju sukoba interesa koji je predvidio obvezu lokalne jedinice za usvajanjem Kodeksa ponašanja članova predstavničkog tijela.
Članak 4. Zakona o sprječavanju sukoba interesa Narodne novine br. 143/2021, 36/2024) glasi:
(1) Predstavnička tijela jedinica lokalne i područne (regionalne) samouprave dužna su donijeti kodeks ponašanja koji se odnosi na članove predstavničkih tijela i sadrži odredbe o sprječavanju sukoba interesa, načinu praćenja primjene kodeksa, kao i o tijelu koje odlučuje u drugom stupnju o odlukama predstavničkog tijela o povredama kodeksa koji su u njegovoj nadležnosti.
(2) Ispunjenje obveze iz stavka 1. ovoga članka prati tijelo državne uprave nadležno za koordinaciju mjera za sprječavanje korupcije.
(3) Član predstavničkog tijela dužan je pisanim putem u roku od 15 dana od stupanja na dužnost ili stjecanja udjela obavijestiti predsjednika predstavničkog tijela ako ima 5 % ili više udjela u vlasništvu poslovnog subjekta.
(4) Popis udjela iz stavka 3. ovoga članka objavljuje se i redovito ažurira na mrežnim stranicama jedinice lokalne i područne (regionalne) samouprave.
(5) Član predstavničkog tijela dužan je pisanim putem u roku od 15 dana obavijestiti predstavničko tijelo o stupanju u poslovni odnos poslovnih subjekata u njegovu vlasništvu i vlasništvu članova njegove obitelji s jedinicom lokalne i područne (regionalne) samouprave u kojoj obnaša dužnost člana predstavničkog tijela te s trgovačkim društvima i drugim pravnim osobama kojima je ta jedinica osnivač ili član.
(6) Nadzor nad ispunjenjem obveza iz stavaka 3., 4. i 5. ovoga članka provodi Povjerenstvo.
Budući da je Ministarstvo pravosuđa i uprave u međuvremenu, od izmjene Zakona o sprječavanju sukoba interesa, donijelo Smjernice oko izrade Kodeksa ponašanja članova predstavničkog tijela, valjalo je uskladiti s tim Smjernicama i Kodeks ponašanja članova Gradskog vijeća Grada Grubišnoga Polja.
Izmjene Kodeksa ponašanja članova Gradskog vijeća Grada Grubišnoga Polja predviđaju:
Kodeks ponašanja članova Gradskog vijeća Grada Grubišnoga Polja odnosi se isključivo na vijećnike u Gradskom vijeću, ne i na gradonačelnika i zamjenicu gradonačelnika iz reda nacionalnih manjina, kako je to dosad predviđao. Samo određena temeljena načela postupanja primjenjuju se na gradonačelnika i zamjenicu gradonačelnika.
Također, detaljnije je iz definiran sukob interesa u članku 2.
Način izbora članova Etičkog odbora i Vijeća časti koji nisu u Gradskom vijeću po novom će se regulirati Javnim pozivom, a ne u skladu sa Poslovnikom i Statuom kao dosad.

